CELEX: 62013CA0546
Language: et
Date: 2014-11-06 00:00:00
Title: Kohtuasi C-546/13: Euroopa Kohtu (kümnes koda) 6. novembri 2014 . aasta otsus (Corte suprema di cassazione – Itaalia eelotsusetaotlus) – Agenzia delle Dogane, Ufficio di Verona dell’Agenzia delle Dogane versus ADL American Dataline Srl (Eelotsusetaotlus — Määrus (EMÜ) nr 2658/87 — Ühine tollitariifistik — Tariifne klassifitseerimine — Kombineeritud nomenklatuur — Rubriigid 8471 ja 8518 — Elektromagnetsignaali helilaineteks muundades heli taasesitavad kõlarid, mida saab ühendada üksnes arvutiga ja mida turustatakse eraldi)

12.1.2015   
            
            
               ET
            
            
               Euroopa Liidu Teataja
            
            
               C 7/10
            
         Euroopa Kohtu (kümnes koda) 6. novembri 2014. aasta otsus (Corte suprema di cassazione – Itaalia eelotsusetaotlus) – Agenzia delle Dogane, Ufficio di Verona dell’Agenzia delle Dogane versus ADL American Dataline Srl
   (Kohtuasi C-546/13) (1)
   
   ((Eelotsusetaotlus - Määrus (EMÜ) nr 2658/87 - Ühine tollitariifistik - Tariifne klassifitseerimine - Kombineeritud nomenklatuur - Rubriigid 8471 ja 8518 - Elektromagnetsignaali helilaineteks muundades heli taasesitavad kõlarid, mida saab ühendada üksnes arvutiga ja mida turustatakse eraldi))
   (2015/C 007/13)
   Kohtumenetluse keel: itaalia
   
      Eelotsusetaotluse esitanud kohus
   
   Corte suprema di cassazione
   
      Põhikohtuasja pooled
   
   
      Hagejad: Agenzia delle Dogane, Ufficio di Verona dell’Agenzia delle Dogane
   
      Kostja: ADL American Dataline Srl
   
      Resolutsioon
   
   Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas sisalduva kombineeritud nomenklatuuri selle versioonides, mis tulenevad järjestikku komisjoni 13. oktoobri 2000. aasta määrusest (EÜ) nr 2388/2000, komisjoni 6. augusti 2001. aasta määrusest (EÜ) nr 2031/2001, komisjoni 1. augusti 2002. aasta määrusest (EÜ) nr 1832/2002 ja komisjoni 11. septembri 2003. aasta määrusest (EÜ) nr 1789/2003, tuleb tõlgendada nii, et sellised tooted nagu need, millega on tegemist põhikohtuasjas ja mis ühendatakse operatsioonisüsteemiga „MAC OS” või hilisema operatsioonisüsteemiga varustatud arvutiga, tuleb klassifitseerida selle nomenklatuuri 8518 22 90 kui valjuhääldid.
   
      (1)  ELT C 377, 21.12.2013.